CELEX: 32004R1877
Language: sk
Date: 2004-10-28 00:00:00
Title: Nariadenie Komisie (ES) č. 1877/2004 z 28. októbra 2004, ktorým sa mení a dopĺňa príloha III B k nariadeniu (ES) č. 517/94, pokiaľ ide o kvóty pre Srbsko a Čiernu Horu

29.10.2004   
            
            
               SK
            
            
               Úradný vestník Európskej únie
            
            
               L 326/25
            
         
      NARIADENIE KOMISIE (ES) č. 1877/2004
   z 28. októbra 2004,
   ktorým sa mení a dopĺňa príloha III B k nariadeniu (ES) č. 517/94, pokiaľ ide o kvóty pre Srbsko a Čiernu Horu
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 517/94 zo 7. marca 1994 o spoločných predpisoch pre dovoz textilných výrobkov z určitých tretích krajín, na ktoré sa nevzťahujú bilaterálne dohody, protokoly a iné dojednania alebo iné osobitné dovozné predpisy Spoločenstva (1), najmä na jeho článok 5,
   keďže:
   
               (1)
            
            
               Nariadenie (ES) č. 517/94 ustanovuje ročné množstvové obmedzenia na určité textilné výrobky s pôvodom v Srbsku a Čiernej Hore (2).
            
         
               (2)
            
            
               Srbsko a Čierna Hora sa v súčasnosti nachádzajú v kritickom bode reformného procesu. V tomto štádiu je dôležité podporovať politické a hospodárske reformy začaté v tomto štáte a pokračovať v smerovaní krajiny k procesu stabilizácie a pridruženia Európskej únii.
            
         
               (3)
            
            
               Zlepšovanie obchodných príležitostí Srbska a Čiernej Hory v oblastiach, v ktorých má krajina pomerné hospodárske výhody, má veľký význam v podpore hospodárskych a politických reforiem krajiny a v jej ďalšej integrácii do európskych štruktúr.
            
         
               (4)
            
            
               Navrhované zvýšenie je súčasťou celkového procesu podpory užších obchodných vzťahov so Srbskom a Čiernou Horou, ktorá zahŕňa aj rokovania so Srbskom a Čiernou Horou o dohode týkajúcej sa textilných výrobkov, s cieľom dosiahnuť bilaterálnu liberalizáciu.
            
         
               (5)
            
            
               Je preto dôležité zlepšiť prístup na trh, najmä pokiaľ ide o textilné výrobky a prehodnotiť kvóty, ktoré sa v súčasnosti uplatňujú na dovoz textilných výrobkov s pôvodom v Srbsku a Čiernej Hore. Toto ďalšie zlepšenie odráža celkový doteraz dosiahnutý postup v rámci technických rokovaní, ktoré vyústili do rokovaní o dohode týkajúcej sa textilných výrobkov a do podpísania schválenej zápisnice 15. júna 2004.
            
         
               (6)
            
            
               Ďalší dovoz určitých kategórií textilných výrobkov v rámci EÚ nie je v súčasnosti vzhľadom na vyčerpanie príslušných kvót možný. Srbsko a Čierna Hora, ako aj členské štáty požiadali o zvýšenie kvót.
            
         
               (7)
            
            
               S cieľom uspokojiť súčasné žiadosti o dovoz pokiaľ ide o kategórie 6, 7 a 15, ako aj kategóriu 16, na ktorú sú množstvové obmedzenia takmer vyčerpané, je vhodné zvýšiť úrovne kvót pre Srbsko a Čiernu Horu.
            
         
               (8)
            
            
               Nariadenie (ES) č. 517/94 by sa preto malo náležite zmeniť a doplniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Výboru pre textil uvedenom v článku 25 nariadenia (ES) č. 517/94,
            
         PRIJALA TOTO NARIADENIE:
   Článok 1
   Príloha III B k nariadeniu (ES) č. 517/94 sa nahrádza v súlade s prílohou k tomuto nariadeniu.
   Článok 2
   Toto nariadenie nadobúda účinnosť v deň jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 28. októbra 2004
      
         
            Za Komisiu
         
         Pascal LAMY
         
         
            člen Komisie
         
      
   
   
      (1)  Ú. v. ES L 67, 10.3.1994, s. 1. Naposledy zmenené a doplnené nariadením Komisie (ES) č. 2309/2003 (Ú. v. EÚ L 342, 30.12.2003, s. 21).
   
      (2)  Bývalá federatívna republika Juhoslávie.
   
      PRÍLOHA
      
         
            „PRÍLOHA III B
            Ročné množstvové obmedzenia Spoločenstva uvedené v štvrtej zarážke ods. 1 článku 2
            Srbsko a Čierna Hora
            
                        Kategória
                     
                     
                        Jednotka
                     
                     
                        Množstvo
                     
                  
                        1
                     
                     
                        tony
                     
                     
                        2 350
                     
                  
                        2
                     
                     
                        tony
                     
                     
                        2 853
                     
                  
                        2a
                     
                     
                        tony
                     
                     
                        645
                     
                  
                        3
                     
                     
                        tony
                     
                     
                        312
                     
                  
                        5
                     
                     
                        1 000 kusov
                     
                     
                        1 326
                     
                  
                        6
                     
                     
                        1 000 kusov
                     
                     
                        713
                     
                  
                        7
                     
                     
                        1 000 kusov
                     
                     
                        386
                     
                  
                        8
                     
                     
                        1 000 kusov
                     
                     
                        1 109
                     
                  
                        9
                     
                     
                        tony
                     
                     
                        292
                     
                  
                        15
                     
                     
                        1 000 kusov
                     
                     
                        552
                     
                  
                        16
                     
                     
                        1 000 kusov
                     
                     
                        279
                     
                  
                        67
                     
                     
                        tony
                     
                     
                        244“